钦定古今图书集成/明伦汇编/家范典/第075卷 > 《魏张揖博雅》 > 《奔丧》
## 钦定古今图书集成/明伦汇编/家范典/第075卷 > 《魏张揖博雅》 > 《奔丧》

无服而为位者，唯嫂叔及妇人降而无服者麻。

〈陈注〉《檀弓》云：“子思之哭嫂也，为位，妇人降而无服。”谓姑姊妹在室者缌麻，嫁则降而无服也。哭之亦为位。麻者，吊服而加缌之缳绖也。郑氏曰：“正言嫂叔，尊嫂也。兄公于弟之妻，则不能也。”